ન્યૂ યૉર્ક હુમલો: સાઇપોવ IS માટે સંસાધનો એકઠા કરતો હતો\nઅમેરિકાની તપાસ એજન્સીઓએ સાઇપોવ પર આતંક ફેલાવવાનો આરોપ મૂક્યો છે. સાઇપોવ વિરુદ્ધ કથિત ઇસ્લામિક સ્ટેટ માટે વિવિધ સંસાધનો એકત્ર કરવાનો આરોપ પણ મૂકવામાં આવ્યો છે.

મંગળવારે ન્યૂ યૉર્કના મેનહટનમાં પિક-અપ ટ્રક સાયકલ ચલાવવાની લેન પર અને માર્ગ પર ફરી વળી હતી. જેમાં આઠ લોકોનાં મૃત્યુ થયાં છે જ્યારે અગિયારથી વધુ લોકો ઘાયલ થયાં હતાં.

ન્યૂ યૉર્ક પોલીસના ડેપ્યુટી કમિશનર જૉન મિલરે જણાવ્યું હતું કે ઘટનાસ્થળની નજીકથી અરેબિક ભાષામાં લખેલી નોંધો મળી છે, જેમાં દાવો કરવામાં આવ્યો છે કે હુમલો ઇસ્લામિક સ્ટેટ માટે કરવામાં આવ્યો.

તમને આ વાંચવું પણ ગમશે:

સાઇપોવ વર્ષ 2010માં ઉઝબેકિસ્તાનથી અમેરિકા આવ્યા હતા અને તેમની પાસે અમેરિકામાં વસવાટ કરવાના કાયદેસર દસ્તાવેજો હતા.

મિલરે કહ્યું, “તપાસમાં જાણવા મળ્યું છે કે, સાઇપોવ લાંબા સમયથી આ હુમલાની તૈયારી કરી રહ્યો હતો. તેણે આ હુમલો ઇસ્લામિક સ્ટેટનાં નામે કર્યો હતો. ઘટનાસ્થળેથી મળેલી નોટ્સ અને અન્ય વસ્તુઓ એ તરફ ઇશારો કરે છે.”

કોણ છે હુમલાખોર?

સીબીએસ ન્યૂઝે જાહેર કરેલી ટ્રક ડ્રાઇવરની તસવીર

ફેબ્રુઆરી 1988માં જન્મેલા અને ગ્રીનકાર્ડધારક સૈફુલ્લો સાઇપોવ ઓહાયો, ફ્લોરિડા અને ન્યુજર્સીમાં રહી ચૂક્યા છે. 

અમેરિકામાં રહેનારા ઉઝબેક મૂળના બ્લૉગર અને ધાર્મિક કાર્યકર્તા મિરાખમક મુમીનોવે બીબીસીને જણાવ્યું છે કે, સાઇપોવ ત્રણ બાળકોના પિતા છે.

મુમીનોવનું કહેવું છે, "અમેરિકા આવ્યા બાદ ઇન્ટરનેટના માધ્યમથી સાઇપોવનો ઝોક કટ્ટરપંથ તરફ વળ્યો હતો." સાઇપોવના અમેરિકા આવ્યા બાદ બન્નેની મુલાકાત ઓહાયોમાં થઈ હતી.

મુમીનોવ કહે છે,"તેમણે વધુ અભ્યાસ નથી કર્યો અને અમેરિકામાં આવ્યા પહેલાં તેમને કુરાન વિશે પણ કોઈ જાણકારી નહોતી. અહીં આવ્યા ત્યારે તેઓ સામાન્ય વ્યક્તિ હતા."

મુમીનોવ કહે છે, "પોતાના કટ્ટરપંથી વિચારોના કારણે તેઓ અન્ય ઉઝબેક લોકો સાથે ઘણીવાર ઉગ્ર ચર્ચા કરતા અને બાદમાં તેમણે ફ્લોરિડા સ્થળાંતર કર્યું હતું." બાદમાં બન્ને વચ્ચે કોઈ સંપર્ક નહોતો રહ્યો.

ગત વર્ષે મિસૌરી પ્રાંતમાં ટ્રાફિકના નિયમોનું ઉલ્લંધ કરવા બદલ સાઇપોવની ધરપકડ કરવામાં આવી હતી.

શું આ લોન વુલ્ફ હુમલો છે?

કેટલાંક ઘાયલોને તાત્કાલિક સ્થળ પર જ સારવાર આપવામાં આવી હતી.

ન્યુયોર્ક ટાઈમ્સના અહેવાલ અનુસાર, સાઇપોવ જ્યારે અમેરિકા આવ્યા ત્યારે તેમની અંગ્રેજી ભાષા ખાસ સારી નહોતી. તેઓ ટ્રક ડ્રાઇવર અથવા ઉબર ડ્રાઇવર તરીકે કામ શોધી રહ્યા હતા.

ઘણાં વર્ષો પહેલાં...\n\ntl;dr:
અમેરિકાની પોલીસનું કહેવું છે કે, ન્યૂ યૉર્કના મેનહટનમાં થયેલો ટ્રક હુમલો કરનાર હુમલાખોર કથિત ઇસ્લામિક સ્ટેટના પ્રભાવ હેઠળ હતો. આ ટ્રક ડ્રાઇવરનું નામ સૈફુલ્લો સાઇપોવ હોવાનું કહેવાય છે.